דברי ימי נביאים אחרונים פרק ג', או – טיול רגועים פברואר 2002

ויהי ביום השישי ויברא את האדם ואת האופנוע.
בבוקר יום השביעי י"א באדר התשס"ג, שבת וינפש, ויכולו הארץ וכל צבאם, ויפן אלוהים אל אלחנן התל-אביבי ויקרא – "אלחנן", ויאמר אלחנן – "הנני", ויאמר לו – " של כיסוי אופנועך מעליך, כי קדוש המקום הזה, קח את קארין זוגתך אשר איתך, ולך תור הארץ האם טובה היא", ויאמר לו אלחנן "כאשר ציווית כך אעשה".
ויקח אלחנן את אופנועו, ציודו, טפיו, חבריו, ויצאו ביום השביעי מ"א אופנועים ושלוש מרכבות ויסעו צפונה לראות – הפרחה הארץ.
ויחנו אצל דני הדרוזי אשר באומץ, ויסעדו כטוב ליבם לבנה ופיתות, וירקות ממיטב הארץ, ויחגגו את יום הולדתה של קארין  - אשת חייל מי ימצא ויצאו בריקודים ובמחולות. וכטוב ליבם במזון ובמשקה, וישיחו בתורת האופנוע וברזיו.
ויפנו ויסעו משם ויחנו שוב במנחת מגידו, ולכל אשר יפנו – מרבד פרחי כלניות. וישטחו, ויאמרו שירי הלל.
וימשיכו ליער מנשה ויתפתלו בשבילים, ויאמרו מזמורים ופיוטים ליפי הארץ ומחמדיה.
ויאמר אלחנן – מי אשר לשטח – ישמיל, ומי אשר לכביש – איתי. ויסעו איש איש כמאוויי רכבו, ויפגשו, ויפלו איש על כתפי רעהו, וימשיכו בדרכם, ממלאים את אפיהם בריחות הפריחה.
ויאמר אלוהים לאלחנן – "גוי עצום ורב, סע לך למסעדת ראש אחר אשר במוחראקה, שם אראכה ואטעמך ממיטב המטעמים שיכינו  בני-דודך הדרוזים", וקח עמך גם את זוגתך שתחיה קארין, אשר כרסה בן שיניה.
ויעש אלחנן כן, וימלאו כרסם בסלטים, פיתות, מנת שלו, ולקינוח – קפה ובקלאווה, ויאמרו כי טוב המקום. 
ויפנו קדמה, ויחזרו, ויחלפו על פני ע"ק זכרון יעקב, ויתפתלו, ויחזרו לכביש ד' לכיוון ע"ק תל-אביב מקום משכן האדמו"ר הקדוש והגאון טוביה הליבוביצ'י, ויפנו בני ישראל אל אלחנן ויאמרו לו – " כן תרבה וכן תיפוץ, וימלא זרעך את אשר על השמיים ואשר על האדמה, אכן טוב היה היום, הבה ונמשיכה בחודש הבא אם ירצה השם י בניסן התשס"ג, 23.3 למניינם".
ויאמר אלחנן – "לו יהיה כן", ויפנה לדרכו טוב לבב ושמח עד מאוד.

כתב: יובל קנון

תודות  מאלחנן:.
-	לשלומי דבורי על עזרה בהכנת המסלול.
-	לגדי גורפינקל, יובל קנון ואורן קוסלובסקי על דפי תוכנית הטיול.
-	לגדי גורפינקל על איסוף ורישום דמי קופת הגרר.
-	לערן בן אליא על ה"טרמפ" לקרין ושמוש ברכבו כרכב מאסף.
-	לשי בוסה על תפקוד כמאסף, מרשל, ומוביל בתוואי השטח.
-	לגיורא אנגלהרט, יובל קנון, ורד כהן, ירון קופרמן, הראל סמו, רון בר-לב,
          וגדי גורפינקל  על סימון הצמתים.
-	לאורן קוסלובסקי על הווסטים.
-	להראל סמו על עיצוב הצעה ללוגו טיולי קא"ו, והדפסת ההצעה על מדבקות.
-	לבילבי לא כלום, רון בר לב  ויובל קנון על ההערות הקונסטרוקטיביות.
-	ואם שכחתי מישהו – סליחה.

אלחנן שרון